Qashqaylar. Qashqaylar () — asosan koʻchmanchi hayotda yashab kelayotgan turkiy xalqlardan biri. Asosan Eron janubi-sharqida joylashgan Fors koʻrfaziga qarashli Sheroz atrofida koʻchib yuradi. Eronda ozarbayjonliklardan soʻng eng koʻp sonli turkiy xalq. Koʻchmanchilik manzilgohlari, yozda Sheroz togʻlari va qishda Fors koʻrfazi tekisliklaridir. Qabilaning koʻchib yuruvchi hududi 480-1000 kilometrlik maydonni qamrab oladi. Qashqaylarning katta qabilalari. Oz sonli qabilalari: Dini. Qoshqaylar shialarning 12 imom eʼtiqodini qabul qilgan. Tili. Qashqaylar qashqay tilida soʻzlashadi. Ko‘chmanchi hayot tarzida yashaganligi bois tillariga Erondagi boshqa turkiy xalqlar kabi fors tili unchalik ham taʼsir ko‘rsatmagan. Turar-joy hududlari. Qashqaylar asosan Zagros togʻlari etaklari boʻylab choʻzilgan mintaqada yashaydi. Manzilgohlari: Sheroz, Feruzobod, Farashbend, Kazerun, Abade va Semirom kabi shaharlarda joylashgan. Hayot tarzi. Qashqay erkaklar ot minish va choʻponlik mahorati bilan mashhur. Ularning odatiy bosh kiyimlar ham boʻlib, Qashqay ayollari turli xil rangdagi yubka va koʻylak bilan birga sharf oʻrashadi. Shuningdek, gilamdo‘zlikda mahoratli, o‘zlarining manzilgohlarida tabiiy o‘simliklar va hasharotlardan hamda qo‘ylarining junidan olingan tabiiy bo‘yoqlardan foydalangan holda rang-barang va betakror gilamlar toʻqiydi. Erondagi boshqa ayollardan farqli oʻlaroq ular oʻz turar joylarida chodra kiymaydi. Lekin 1979-yilgi inqilobdan buyon shaharlarga chodra kiyib kelishga majburdirlar. Madaniy taʼsirlari. Nissan Motors oʻzining 2006-yilgi modeliga Qashqay qabilasining nomini bergan. Rejissyor Mohsen Maxmalbaf tomonidan 1996-yilda suratga olingan „Gabbeh“ nomli filmida Qashqay xalqining kundalik hayoti tasvirlangan.